古 晉 市 神 的 召 會 Gereja tuhan Di Kuching Buletin Gereja Isu No. 237 17/07/2022 Alamat : Lot 10833, Jalan Chong Kiun Kong, Kenyalang Park, 93300, Kuching, Sarawak, Malaysia. Emel Tel. : 6082-482258/335484 : Laman Web : Faks : 6082-335445 UNTUK KEGUNAAN GEREJA SAHAJA Pengejaran Buku Rohani KRISTUS MENJADI KEARIFAN KITA (2) KRISTUS MENJADI KEADILBENARAN KITA Kita memerlukan keadilbenaran di hadapan Tuhan. Keadilbenaran berkait rapat dengan Tuhan. Jika kita tidak perlu berdiri di hadapan Tuhan, maka persoalan keadilbenaran ini tidak wujud. Sebaik sahaja kita berfikir tentang Tuhan, kita berfikir tentang keadilbenaran. Contohnya, ketika kita hendak bertemu dengan orang, kita sentiasa terfikir akan pakaian kita. Begitu juga, ketika seseorang itu bertemu dengan Tuhan, dia haruslah mempunyai keadilbenaran. Tanpa keadilbenaran, tidak ada seorang pun yang dapat melihat Tuhan. Oleh yang demikian, keadilbenaran ialah butir asas dalam kehidupan orang Kristian. Perkara keadilbenaran melibatkan sarana bagi kita datang menghadap Tuhan setiap kali kita mendampingi-Nya. Jika seseorang Kristian tidak menyelesaikan perkara ini, dia tidak ada asas yang kukuh. Seseorang yang mempunyai keraguan tentang keadilbenaran tidak dapat datang kepada Tuhan dengan yakin. Banyak orang Kristian yang ingin bertumbuh, dan mereka hendak maju dalam jalan Tuhan. Akan tetapi, salah satu sebab mereka berolak-alik ialah mereka tidak jelas tentang keadilbenaran. Keadilbenaran ialah perkara yang simpal, namun ia adalah asas. Dikbang dan dikkak sekalian, jika kita tidak jelas tentang keadilbenaran, kita tidak dapat maju dengan damai sejahtera; kita akan sentiasa ada masalah. Oleh itu, kita harus jelas tentang perkara keadilbenaran. Sering kali kita tidak pasti dengan sarana apa kita dapat datang kepada Tuhan. Kita berfikir bahawa kelakuan kita yang baik ialah keadilbenaran kita dan bahawa kita datang kepada Tuhan dengan kelakuan yang baik. Sesetengah dikbang dan dikkak berfikir bahawa jika kelakuan mereka baik dan mereka berbuat baik dari pagi sampai petang, maka mereka mempunyai keadilbenaran pada hari itu. Akan tetapi, jika kelakuan mereka tidak sempurna, maka keadilbenaran mereka ada masalah. Dikbang dan dikkak yang mempunyai fikiran jenis ini menganggap bahawa keadilbenaran mereka ialah tingkah laku mereka. Apabila Tuhan membuka mata kita, kita akan melihat bahawa keadilbenaran kita di hadapan Tuhan tidak ada kena-mengena dengan tingkah laku kita, tetapi merupakan sesuatu yang lain. Cahaya Tuhan adalah seperti pisau bagi kita; ia memisahkan keadilbenaran kita daripada tingkah laku kita. Dahulunya, kita berfikir bahawa ketika kita datang kepada Tuhan, tingkah laku kita ialah keadilbenaran kita. Akan tetapi, sekarang kita melihat bahawa ketika kita datang kepada Tuhan, Kristus ialah keadilbenaran kita. Keadilbenaran kita bukan lagi tingkah laku kita; keadilbenaran kita ialah Kristus. Syukur kepada Tuan kerana di hadapan Tuhan, keadilbenaran kita ialah Kristus. Tingkah laku kita dapat diperbaik, tetapi keadilbenaran kita tidak dapat diperbaik. Tingkah laku kita tidak sempurna, tetapi keadilbenaran kita sentiasa sempurna. Keadilbenaran kita ialah Kristus, dan kita dapat datang kepada Tuhan menerusi Kristus. Tingkah laku kita bukannya tanpa cacat cela, tetapi puji Tuan, keadilbenaran kita adalah tanpa cacat cela kerana keadilbenaran kita ialah Kristus. Kita perlu tahu bahawa Kristus menjadi keadilbenaran kita ialah penyelamatan yang terbesar. Tuhan telah menyelesaikan masalah keadilbenaran bagi kita, dan kedudukan kita di hadapan Tuhan sudah selamat. Dikbang dan dikkak sekalian, kita harus mempunyai tingkah laku yang baik, dan kita harus berkelakuan baik. Kita harus lebih banyak melayan Tuhan dan kita harus tekun dan memikul salib. Akan tetapi, kita harus sedar bahawa tingkah laku kita dapat sentiasa diperbaik, tetapi keadilbenaran kita di hadapan Tuhan tidak dapat diperbaik lagi. Dengan sarana apa kita datang kepada Tuhan pada hari ini, dengan sarana yang sama kita datang kepada-Nya sepuluh atau dua puluh tahun kemudian. Keadilbenaran kita di hadapan Tuhan bukan tingkah laku kita sendiri, tetapi ialah Kristus. Jika seseorang itu tidak mempunyai wahi untuk melihat bahawa Kristus ialah keadilbenarannya, dia tidak dapat datang ke hadapan Tuhan dengan berani. Jika dia melihat bahawa keadilbenarannya ialah seorang persona, bahawa keadilbenarannya ialah Kristus, maka dia akan berani mendampingi Tuhan. Dikbang dan dikkak sekalian, kita harus ingat bahawa ketika kita datang kepada Tuhan, keadilbenaran kita bukan tingkah laku kita. Keadilbenaran kita bukan suatu benda; keadilbenaran kita ialah seorang persona - Kristus. KRISTUS MENJADI PENGUDUSAN KITA Di hadapan Tuhan, keadilbenaran kita bukan tingkah laku kita. Akan tetapi, ini bukan bermaksud bahawa kita tidak perlu menjaga tingkah laku kita semasa kita hidup di bumi. Keadilbenaran kita di hadapan Tuhan sudah selesai, namun apa yang harus kita lakukan tentang tingkah laku dan kehidupan kita? Kita harus melihat 1 1
bahawa Tuhan bukan sahaja telah menjadikan Kristus keadilbenaran kita, tetapi juga pengudusan kita. Pengudusan ini bukan suatu benda atau keadaan, tetapi seorang persona - Kristus. Tuhan telah menjadikan Kristus pengudusan kita. Sesetengah orang Kristian mempunyai konsep tertentu tentang pengudusan. Mereka menyangka bahawa pengudusan ialah Kristus membantu mereka menjadi kudus. Ini bermaksud bahawa mereka tidak kudus, tetapi mereka akan menjadi kudus dengan bantuan Kristus. Satu Korintus 1:30 memberitahu kita bahawa Tuhan telah menjadikan Kristus pengudusan kepada kita. Kita tidak perlu cuba dikuduskan melalui diri kita. Kita tidak dapat menjadi kudus dengan bantuan Kristus. Kristus sendiri telah menjadi pengudusan kita. Pengudusan kita ialah persona Kristus, bukan bantuan Kristus. Sesetengah orang Kristian menyangka bahawa pengudusan ialah Kristus memperkudratkan mereka untuk menjadi kudus. Mereka berdoa agar Tuan memberi mereka kekuatan. Mereka berfikir bahawa asalkan mereka mempunyai kekuatan, mereka dapat dikuduskan. Akan tetapi, Sabda Tuhan bukan mengatakan bahawa kita dapat dikuduskan. Ia bukan mengatakan bahawa Kristus memberi kita kekuatan untuk menjadi kudus. Sabda Tuhan memberitahu kita dengan jelas bahawa Dia telah menjadikan Kristus pengudusan kepada kita. Pengudusan kita ialah suatu berian. Pengudusan kita ialah suatu persona. Pengudusan kita bukan hasil daripada kudrat Tuhan. Jika kita tidak mempunyai visi ini, kita tidak akan melihat perbezaan besar antara dua perkara ini. Perkara ini bukan sesuatu yang dapat ditanggap oleh minda kita. Jika kita tidak mempunyai wahi, maka sekalipun minda kita dapat memahaminya, itu juga tidak berguna. Tuhan perlu menunjukkan kepada kita bahawa Kristus bukan datang membantu kita menjadi kudus; Dia bukan memberi kita kekuatan untuk dikuduskan. Sebaliknya, Dia sendiri ialah pengudusan kita. Banyak orang Kristian percaya bahawa terdapat dua perkara yang berkaitan dengan pengudusan. Satu ialah kudrat pengudusan, manakala yang satu lagi ialah buah pengudusan. Mereka berfikir bahawa seseorang itu harus mempunyai kudrat pengudusan sebelum dia dapat menghasilkan buah pengudusan. Menurut teori ini, di manakah kita harus meletakkan Kristus? Haruskah Kristus diletakkan di sebelah kudrat, yang bermaksud bahawa Kristus sebagai kudrat membolehkan kita menjadi kudus? Namun pembicaraan Tuhan dalam 1 Korintus 1:30 sama sekali berbeza daripada teori ini. Kristus bukan datang menjadi kudrat pengudusan kita. Kristus sendiri ialah pengudusan kita. Dia bukan datang menjadi kudrat pengudusan kita untuk membolehkan kita menghasilkan pengudusan. Dia sendiri ialah pengudusan. Kita harus berteriak Haleluya! Dia bukan datang menjadi kudrat pengudusan kita, yang membolehkan kita menghasilkan pengudusan. Sebaliknya, kita mempunyai Kristus; oleh itu, kita mempunyai pengudusan. Dikbang dan dikkak sekalian, jika kita mengatakan bahawa pengudusan ialah suatu benda, maka Sabda Tuhan akan memberitahu kita bahawa Kristus ialah benda itu. Dikbang dan dikkak sekalian, benda kita itu ialah suatu persona yang hidup. Pengudusan kita ialah suatu persona yang hidup. Benda kita itu ialah Kristus; pengudusan kita ialah Kristus. Kita boleh ambil kerendahan diri sebagai contoh. Katakan saya seorang yang amat angkuh. Saya sedar akan keangkuhan saya, namun saya tidak dapat merendahkan diri. Oleh itu, saya berdoa, "Tuhan, rahmatilah aku. Utuslah Tuan Yesus untuk membantu aku agar aku dapat menjadi rendah diri." Dikbang dan dikkak sekalian, adakah kamu melihat ini? Saya telah menjadikan Kristus bantuan saya dalam hal cuba merendahkan diri. Saya berfikir bahawa dengan bantuan-Nya, saya dapat merendahkan diri. Oleh yang demikian, saya meminta Kristus membantu saya merendahkan diri. Akan tetapi, ini konsep saya, bukan jalan penyelamatan Tuhan. Tuhan tidak meminta Kristus membantu saya merendahkan diri. Tuhan memberi saya Kristus, yang merupakan kerendahan hati saya. Tuhan tidak memberi kita Kristus sebagai kudrat agar kita dapat menghasilkan kerendahan diri; Tuhan telah memberi kita Kristus untuk menjadi kerendahan hati kita. Dikbang dan dikkak sekalian, adakah Tuan mempunyai kudrat? Ya, setiap orang daripada kita tahu bahawa Dia mempunyai kudrat. Adakah Dia memberi kita kudrat ini? Ya, Dia telah memberi kita kudrat ini. Jadi mengapakah kita masih begitu lemah? Kita harus sedar bahawa Dia telah memberikan segala kudrat kepada kita, tetapi kita tidak dapat menggunakan kudrat ini. Kudrat Tuan adalah benar, namun kita tidak dapat menggunakannya. Jika kita cuba merendahkan diri dengan kudrat Tuan, kita mendapati bahawa kita tidak dapat berbuat demikian. Paling-paling pun kita melakukan tindakan luaran yang kita panggil kerendahan diri. Akan tetapi, secara dalaman, tidak ada sesuatu yang dipanggil kerendahan diri. Sabda Tuhan menunjukkan kepada kita bahawa kerendahan diri bukan kudrat Kristus, tetapi Kristus sendiri. Apakah maksudnya kita mengatakan bahawa kerendahan diri itu ialah Tuan sendiri? Itu bermaksud bahawa saya tidak mempunyai sebarang kerendahan diri dan saya tidak dapat merendahkan diri. Sekalipun Tuan memberi saya kekuatan untuk merendahkan diri, saya masih tidak dapat merendahkan diri. Saya hanya dapat berkata kepada Tuan, "Engkaulah kerendahan diri aku. Aku membenarkan Engkau menjadi kerendahan diri aku." Dikbang dan dikkak sekalian, apakah maksud Kristus menjadi kerendahan diri saya? Dengan kata yang mudah, ia bermaksud bahawa Kristus menggantikan saya dan mengekspresikan kerendahan diri-Nya menggantikan saya. Apabila kita meminta Tuhan memberi kita kudrat untuk merendahkan diri, kita mungkin berupaya merendahkan diri seketika, tetapi kerendahan diri ini sekadar tingkah laku yang baik, sikap yang baik, niat yang baik, dan keadaan yang baik. Kerendahan diri ini bukan Kristus. Ketika kita meminta Tuan menjadi kerendahan diri kita, kita mengangkat kepala dan berkata kepada-Nya, "Tuan, aku tidak mempunyai sebarang kerendahan diri dalamku. Sekalipun Engkau memberi aku kekuatan untuk merendahkan diri, aku masih tidak mempunyai kerendahan diri. Oleh itu, Tuan, aku meminta Engkau datang menjadi kerendahan diriku dan Engkau menggantikan aku." Selepas kita memandang kepada Tuan dengan cara ini, apabila kita 2 2
mula merendahkan diri, itu merupakan kerendahan diri yang spontan. Kerendahan diri sedemikian bukan suatu kerja, tetapi suatu persona yang hidup - Kristus sendiri. Ambillah kesabaran sebagai contoh. Saya tidak mempunyai sebarang kesabaran, dan saya tidak dapat bersabar. Kesabaran saya ialah Kristus sendiri. Halnya juga demikian dengan kelembuthalusan. Saya tidak mempunyai sebarang kelembuthalusan, dan saya tidak dapat berlembut halus. Kelembuthalusan saya ialah Kristus sendiri. Dikbang dan dikkak sekalian, adakah kamu melihat ini? Tuhan telah menjadikan Kristus kesabaran saya. Tuhan telah menjadikan Kristus kelembuthalusan saya. Segala virtu kita ialah Kristus. Virtu orang Kristian berbeza daripada virtu insani yang biasa. Virtu yang biasa kita bicarakan ialah benda-benda tertentu, tetapi virtu orang Kristian bukan benda-benda berasingan yang bercebis- cebis, tetapi seorang persona yang hidup, yakni Kristus sendiri. Virtu kita bukan jamak, tetapi mufrad. Virtu kita bukan benda yang bercebis-cebis, tetapi seorang persona. Dikbang dan dikkak sekalian, jika kita tidak mempunyai Kristus, kita tidak mempunyai apa-apa. Apabila Kristus menjadi hayat kita di dalam, Dia bereaksi terhadap segala tuntutan di luar kita. Terdapat satu hayat sahaja, tetapi disebabkan tuntutan di luar kita berbeza-beza, maka terdapat pelbagai jenis reaksi. Apabila kesombongan datang, Kristus ternyata sebagai kerendahan diri kita. Apabila kekhuatiran datang, Kristus ternyata sebagai kesabaran kita. Apabila kecemburuan datang, Kristus ternyata sebagai kasih kita. Daripada satu hayat ini terhasilnya segala virtu. Disebabkan keperluan dalam sekitaran adalah berbeza-beza, maka penyataan hayat ini juga berbeza-beza. Setiap hari, kita menghadapi banyak hal. Apabila Tuan menyatakan diri-Nya dalam hal-hal ini, kita mendapati-Nya dalam banyak virtu. Oleh yang demikian, banyak virtu orang Kristian bukan tingkah laku mereka sendiri, tetapi pantulan Kristus dan penyataan Kristus. Inilah maksudnya Kristus menjadi pengudusan kita. Oleh itu, kehidupan orang Kristian merupakan perkara berkenaan sejauh mana kita mengenali Kristus. Kehidupan orang Kristian bukan perkara berkenaan kerendahan diri kita, kesabaran kita, atau kelembuthalusan kita. Segala-galanya bergantung pada Kristus. Semakin banyak kita mengenali Kristus, semakin banyak virtu- Nya ternyata menerusi kita. Orang lain mungkin berfikir bahawa inilah virtu kita. Akan tetapi, kita tahu bahawa semua itu tidak terbilang apa-apa melainkan Kristus. Seseorang Kristian tidak ada virtu lain selain Kristus. Segala virtu orang Kristian ialah Kristus semata-mata. Dikbang dan dikkak sekalian, jika kita lebih banyak mengenali Kristus, kita akan melihat bahawa virtu kita ialah pengaliran keluar Kristus. Kesabaran Dikkak Wong ialah Kristus. Kesabaran Dikbang Chan juga ialah Kristus. Kasih Dikbang Chow, kelembuthalusan Dikkak Hu, dan kerendahan diri Dikkak Liu bukan virtu yang berbeza-beza; semua itu Kristus. Virtu-virtu yang ternyata menerusi orang yang berlainan adalah berbeza-beza. Namun semuanya ialah Kristus. Haleluya! Semua virtu kita ialah Kristus! Segala-galanya yang mengalir keluar daripada kita ialah Kristus. Kasih yang mengalir keluar daripada Dikbang Chow ialah Kristus. Kelembuthalusan yang mengalir keluar daripada Dikkak Hu ialah Kristus. Kerendahan diri yang mengalir keluar daripada Dikkak Liu juga ialah Kristus. Tuntutan dalam sekitaran mungkin berbeza, tetapi bekalan di dalam adalah sama. Penyataan luaran adalah berbeza, tetapi sifat intrinsik adalah sama. Semua virtu orang Kristian bukan hasil daripada kerjanya sendiri; setiap virtu ialah pengaliran keluar Kristus. Kristuslah yang memantulkan diri-Nya daripada kita. Dikbang dan dikkak sekalian, sebaik sahaja kita menyedari hal ini, kita akan mengangkat kepala kepada Tuan dan berkata, "Aku telah cuba pada masa lampau untuk menjadi orang Kristian dengan sendiri. Aku sudah silap. Tuan, aku bersyukur kepada-Mu. Sekarang aku tahu bahawa Engkau pengudusanku. Aku mahu Engkau menghidup keluar diri-Mu daripadaku." KRISTUS MENJADI PENEBUSAN KITA Kristus bukan sahaja menjadi keadilbenaran kepada kita daripada Tuhan, dan bukan sahaja Dia menjadi pengudusan kepada kita daripada Tuhan, tetapi Dia telah menjadi penebusan kepada kita daripada Tuhan. Maksud penebusan ialah membeli semula atau membebaskan dengan membayar wang penebusan. Terdapat tiga perkara yang tidak boleh kurang dalam mana-mana tindakan penebusan. Yang pertama ialah orang yang ditebus, yang kedua ialah penebus, dan yang ketiga ialah harga penebusan. Semua orang yang ditebus itu dahulunya dijual di bawah dosa (Roma 7:14); mereka abdi dosa. Sekarang Tuan Yesus telah membayar harga darah (Mat. 20:28; Mrk. 10:45; 1 Tim. 2:6) dan telah menebus kita keluar daripada laknat hukum (Gal. 3:13). Ini menunjukkan kepada kita bahawa Tuan ialah Penebus kita. Akan tetapi, kita harus melihat selanjutnya bahawa Tuan Yesus bukan sahaja Penebus kita, tetapi juga penebusan kita. Jika Tuan Yesus hanya Penebus kita, maka Dia masih terpisah daripada orang yang ditebus, meskipun terdapat hubungan erat antara kedua- duanya (hubungan kurnia yang menyelamatkan hayat kita). Tuan Yesus bukan sahaja menjadi Penebus kita tetapi telah menjadi penebusan kita. Ini bermaksud bahawa ketika kita ditebus, kita bukan sahaja bergabung kepada suatu benda, tetapi bergabung kepada suatu persona. Ketika kita ditebus, Tuan Yesus menjadi satu dengan kita; kedua-duanya menjadi satu. Penebusan kita ialah seorang persona. Apabila kita mempunyai-Nya, kita mempunyai penebusan. Tanpa-Nya, kita tidak mempunyai penebusan. Jika kita menginginkan penebusan, kita memerlukan-Nya. Sebaik sahaja kita mempunyai-Nya, kita mempunyai penebusan kerana Dia ialah penebusan. Penebusan kita bukan suatu perkara semata-mata. Penebusan kita ialah suatu persona yang bergabung kepada kita. Kristus telah menjadi penebusan kita. Oleh yang demikian, semua orang yang telah dibasuh oleh darah Kristus dapat datang kepada Tuhan dengan berani. Semasa Tuhan menghakimi pendosa, Dia dapat melewati semua 3 3
yang berada di bawah darah Anak Domba itu dengan adilbenar (Kel. 12:12-13; Roma 3:25-26). Semua orang yang ditebus telah mengalami penebusan yang penuh. Di mata Tuhan, segala-gala yang dilihat-Nya ialah Kristus. Dia seakan-akan tidak melihat sesiapa pun; segala-gala yang dilihat-Nya ialah Kristus. Kristus ialah Anak Domba yang disembelih; darah-Nya menyingkirkan catatan dosa manusia di hadapan Tuhan. Apabila manusia datang kepada Tuhan menerusi Kristus, Tuhan tidak lagi mengutuknya, kerana Kristus telah memuaskan tuntutan Tuhan yang adilbenar bagi pihak manusia. Dia telah menanggung hukuman dosa bagi pihak manusia. Sebaik sahaja seseorang itu memiliki Kristus, dia memiliki penebusan. Apabila Tuhan melihat Kristus, Dia melihat penebusan. Kristus bukan sahaja penebusan kita di hadapan Tuhan; Dia juga penebusan dalam kita. Kristus sebagai penebusan di dalam kita khususnya berkaitan dengan tubuh kita. Kristus sebagai penebusan di dalam kita bukan sahaja menyelamatkan kita daripada hukum dosa dalam anggota kita (Roma 7:23; 8:2), tetapi Dia telah menjadi hayat kepada tubuh kita. Roma 8:11 berkata, "Dan jika Roh kepada Dia yang membangkitkan Yesus daripada yang mati huni dalam kamu, maka Dia yang membangkitkan Kristus daripada yang mati juga akan memberi hayat kepada tubuhmu yang akan mati menerusi Roh-Nya yang menghuni kamu secara dalaman." Ini bukan bermaksud bahawa selepas kita mati, barulah kita akan dibangkitkan. Ia bermaksud bahawa Dia akan memberi hayat kepada tubuh kita yang akan mati pada hari ini. Dua Korintus 4:10-11 berkata, "Sentiasa membawa pematian Yesus pada tubuh supaya hayat Yesus juga dapat dinyatakan dalam tubuh kami. Kerana kami yang hidup, sentiasa diserahkan kepada kematian demi Yesus supaya hayat Yesus juga dapat dinyatakan dalam tubuh daging kami yang akan mati." Perkara yang paling menonjol di sini ialah ayat 11 seolah-olah ulangan bagi ayat 10. Sebenarnya ia bukan ulangan. Ayat 10 mengatakan bahawa hayat Yesus dinyatakan dalam tubuh kita, manakala ayat 11 mengatakan bahawa hayat Yesus dinyatakan dalam tubuh kita yang akan mati. Pada banyak percayawan, hayat Yesus mungkin dinyatakan dalam tubuh mereka, namun mungkin tidak dinyatakan pada tubuh mereka yang akan mati. Perbezaan di sini amat besar. Banyak percayawan adalah patuh dan bersabar sewaktu sakit; mereka tidak khuatir, dan mereka tidak merungut. Mereka merasakan hadirat Tuan dan menyatakan virtu Tuan pada air muka mereka, suara mereka, dan gerak-geri mereka. Sesungguhnya hayat Yesus dinyatakan dalam tubuh mereka menerusi Roh Kudus. Namun mereka tidak tahu bahawa Tuan Yesus berupaya menyembuhkan penyakit mereka. Mereka tidak tahu bahawa hayat Tuan Yesus juga adalah untuk tubuh mereka yang hina. Mereka menerima kurnia daripada Tuan untuk menahan kesakitan, tetapi mereka tidak menerima penyembuhan. Mereka mempunyai pengalaman ayat 10, tetapi tidak mempunyai pengalaman ayat 11. Dikbang dan dikkak sekalian, kita harus sedar bahawa Kristus ialah penebusan kepada tubuh kita. Bagi tubuh kita yang akan mati itu dihidupkan bukan bermaksud bahawa sifat tubuh berubah atau bahawa kita tidak akan mati. Sifat tubuh masih kekal sama, tetapi satu hayat baru datang untuk membekalkan kekuatan kepada tubuh. Pada asalnya, hayat alamiah ialah sumber kekuatan tubuh kita. Sekarang kita dibekali oleh hayat Kristus. Apabila tubuh kita terpelihara oleh hayat kebangkitan Kristus, tubuh kita berupaya bekerja dengan kuat. Kristus menjadi penebusan kita ialah subjek yang besar. Kristus menjadi penebusan kita bukan sekadar perkara berkenaan Dia menjadi hayat tubuh kita pada hari ini, tetapi ia memberi kita harapan yang besar, yakni "penebusan tubuh kita" (Roma 8:21-23; 1 Kor. 15:50-54; Flp. 3:21). Pada suatu hari, Tuhan akan menunjukkan kepada setiap orang bagaimana Dia menebus ciptaan dan bagaimana Dia menjadikan kita milik- Nya. Pada masa itu, tubuh kita akan ditebus dan akan menanggalkan kekorupan untuk memakai ketakkorupan; kita tidak lagi berada di bawah belenggu kekorupan, dan kita akan masuk ke dalam kebebasan kemuliaan. Pada masa itu, orang mati akan bangkit, dan kita akan berubah. Tubuh kita yang hina akan ditransfigur untuk dikonform kepada tubuh kemuliaan-Nya. Pada masa itu, kita akan melihat bahawa penebusan kita ialah Kristus! Siapakah yang berkepastian bahawa mereka akan berada dalam kebangkitan yang pertama (yang terbaik)? Siapakah yang berkepastian bahawa tubuh mereka akan ditransfigur suatu hari nanti? Kita percaya dan kita berkepastian kerana Kristus ialah penebusan kita. Satu Korintus 15:42-44 menunjukkan kepada kita bahawa ketika seseorang Kristian mati, dia bukan dikebumikan, tetapi "disemai". Kita tahu bahawa menyemai sesuatu dan mengebumikan sesuatu ialah dua perkara yang sama sekali berbeza. Contohnya, apabila kamu menanamkan sekeping tembaga di dalam tanah, logam itu kekal seperti keadaan asalnya; ia tidak akan bertumbuh lagi. Akan tetapi, jika kamu menyemai sebiji gandum ke dalam tanah, biji itu akan bertumbuh selepas beberapa hari. Apabila seseorang Kristian mati, dia bukan seperti sekeping tembaga yang ditanam di dalam tanah, tetapi seperti sebiji gandum yang disemaikan ke dalam tanah. Suatu hari nanti dia akan bertumbuh semula. Dia dapat bertumbuh semula kerana dia mempunyai hayat Kristus dalamnya. Hayat ini ialah hayat yang tidak dapat dikurung oleh kematian, kerana hayat Kristus ialah hayat kebangkitan. Hayat ini berada dalam percayawan. Inilah sebabnya dia akan bangkit suatu hari nanti. Oleh sebab Kristus ialah penebusan kita, maka Dia akan membuat kita bertumbuh. Kristus tidak akan dikurung oleh kematian. Seseorang Kristian yang dilahirukan mempunyai Kristus dalamnya. Kristus ialah penebusannya, dan dia akan mewarisi satu tubuh yang bangkit yang tidak korup, mulia, kuat, dan rohani. Bukan itu sahaja, oleh sebab Kristus ialah penebusan kita, maka sesetengah orang Kristian tidak akan melihat kematian, tetapi akan diraptur. Ada seorang gadis yang pernah bertanya kepada seorang pengkhutbah, "Adakah kerapturan orang Kristian sesuatu yang membebankan?" Bagi seorang budak, kerapturan merupakan kerja berat. Namun kita tahu bahawa kerapturan bukan sesuatu yang menurut konsep kita. Seseorang Kristian diraptur kerana Kristus berada dalamnya. Kristus ialah penebusannya, dan Kristus akan mengangkatnya. 4 4
Kristus menjadi hayat kita ialah asas bagi orang Kristian. Langkah pertama dalam penyelamatan kita ialah kelahiruan. Langkah terakhir dalam penyelamatan kita ialah penebusan tubuh kita. Akan tetapi, dari mula sampai akhir, asasnya ialah Kristus menjadi hayat kita. Hubungan antara Kristus dengan kita ialah hubungan hayat. Dengan kata lain, hubungan itu kekal. Kristus bukan menjadi sesuatu di luar kita. Dia telah masuk ke dalam kita untuk menjadi hayat kita. Hubungan dalam hayat ialah hubungan yang kekal. Jika kita tidak menerima Kristus sebagai hayat kita, kita tidak ada kena-mengena dengan Kristus. Akan tetapi, memandangkan kita telah menerima Kristus sebagai hayat kita, maka kita mempunyai hubungan yang kekal dengan-Nya. Selepas Adam berbuat dosa, Tuhan dengan segera mengawal jalan ke pohon hayat dengan kerubim dan pedang yang bernyala yang berpusing ke setiap arah (Kej. 3:24). Dia berbuat demikian kerana jika Adam telah makan buah daripada pohon hayat, maka dia akan menjalin hubungan yang kekal dengan Tuhan. Syukur kepada Tuhan kerana hubungan kita dengan Kristus ialah hubungan yang tidak dimiliki oleh Adam; itu hubungan yang kekal. Bahkan Tuhan sendiri tidak dapat membubarkan hubungan ini. Hayat ini hidup dalam kita sepanjang masa, dan ia membawa kita ke dalam kemuliaan, ke dalam keabadian. Betapa besarnya kudrat ini! Betapa mulianya harapan ini. Semoga Tuan membuka mata kita untuk melihat bahawa Tuhan telah meletakkan kita ke dalam Kristus dan menjadikan Kristus kearifan kita: keadilbenaran, pengudusan, dan penebusan. Semoga Tuan menunjukkan kepada kita bahawa antara berian yang telah diberikan-Nya kepada kita, tidak ada yang lebih besar daripada Anak-Nya. Semoga Tuan menunjukkan kepada kita bahawa Kristus ialah berian dan juga segala berian. Dia ialah berian mufrad dan juga berian jamak. Kita perlu belajar mengenali Kristus sebagai kearifan kita. Kita perlu belajar mengenali Kristus sebagai keadilbenaran kita, kita perlu belajar mengenali Kristus sebagai pengudusan kita, dan kita perlu belajar mengenali Kristus sebagai penebusan kita. Semoga Tuan menyelamatkan kita daripada kejahilan dan kegelapan agar kita menyedari bahawa kita tidak ada perkara atau benda lain dalam alam rohani. Segala apa yang kita miliki ialah Kristus sahaja. PENGEJARAN KORPORAT A. Pembacaan "Wasiat Baru Versi Pemulihan berserta nota kaki" bagi minggu ini ialah Minggu 31 mengikut jadual pembacaan Bible. Hari Tuan Yoh. 5:1-16 Isnin 5:17-30 Selasa 5:31-47 Rabu 6:1-15 Khamis 6:16-31 Jumaat 6:32-51 Sabtu 6:52-71 B. Pembacaan Kajian-hayat Wasiat Baru bagi minggu ini ialah Kajian-Hayat Wahi, mesej 54 dan 55. C. Pengejaran SKPP untuk minggu ini ialah Kurnia Tuhan dalam Ekonomi Tuhan, Minggu 4. Para remaja mengejar Kristus Menjadi Kearifan Kita (2). Para pelajar kolej mengejar Kristus Almuhit, Bab 5 (Pengalaman Gandum) hingga Bab 6 (Pokok Zaitun). Gereja akan memulihkan kehidupan gereja secara fizikal dengan sepenuhnya mulai bulan Julai, termasuk perhimpunan pelayanan teras bagi dewan masing-masing, perhimpunan doa hari Selasa, dan perhimpunan kumpulan vital kanak-kanak. Dikbang yang bertanggungjawab di setiap dewan dan distrik diminta menyalurkan beban ini kepada para pekudus. Semoga para pekudus mengikuti pimpinan gereja dengan sikap yang positif. "Beritahulah aku, engkau yang dicintai sukmaku, Di manakah engkau menggembalakan kawanan dombamu? / Di manakah engkau membaringkan kawanan domba pada tengah hari? / Kerana mengapakah aku harus menjadi seperti orang yang diselubungi / Di tepi kawanan domba teman-temanmu? Jika engkau sendiri tidak tahu, / Engkau yang paling jelita antara perempuan, / Keluarlah ikut jejak kaki kawanan domba, / Dan gembalalah anak-anak kambingmu / Dekat dengan khemah-khemah gembala." (Kid. 1:7-8) 5 5
PENGUMUMAN 1. Pralatihan bagi Latihan Dua Kali Setahun Julai 2022 (Secara fizikal): Tarikh/Masa Tempat Catatan : 24/07/2022 (Hari Tuan) 8:00 mlm.; : A105; : Kehadiran dikbang dan dikkak yang mendaftar adalah WAJIB. 2. Jadual waktu bagi Latihan Dua Kali Setahun Julai 2022: Tarikh Masa 27-28/07/2022 7:30-9:30 mlm. 30-31/07/2022 3:00-5:00 ptg. 7:30-9:30 mlm. 03-04/08/2022 7:30-9:30 mlm. 06-07/08/2022 3:00-5:00 ptg. 7:30-9:30 mlm. ID ZOOM Kata laluan Catatan : 899 7994 7476; : VT0722; : Terdapat sesi perkongsian selepas mesej. Setiap pelatih harus belajar berkongsi selama 2 minit untuk mengalirkan kekayaan Kristus. Atas tuntutan latihan, pelatih tidak boleh ponteng tanpa alasan dan perlu memohon cuti daripada penyelaras latihan, dikbang David Wong (tidak melebihi 2 kali). 3. Pembauran Luar Bilik bagi Remaja: Tarikh/Masa : Mula pada 03/09 (Sabtu) dan tamat pada petang 05/09/2022 (Isnin); : RM80.00 seorang; : Dynawood Beach Stay; : 01/08/2022 (Isnin); : Borang pendaftaran boleh didapatkan di pejabat. Yuran boleh didepositkan ke dalam akaun gereja dan nyatakan pada resit bayaran "Youth09" serta distrik anda (Cth.: H1D1). Senarai nama pendaftaran yang lengkap berserta resit bayaran harus dihantar ke WhatsApp Gereja Tuhan di Kuching (+6082-482258). Yuran Tempat Tarikh tutup Catatan 4. Persidangan bagi Kajian-kristalisasi Raja-raja: Tarikh Masa 24/08 (Rabu) Sesi 1 7:00-9:30 mlm. 25/08 (Khamis) Sesi 2 7:00-9:30 mlm. Sesi 3 2:30-5:00 ptg. 27/08 (Sabtu) Sesi 4 7:00-9:30 mlm. Sesi 5 2:30-5:00 ptg. 28/08 (Hari Tuan) Sesi 6 7:00-9:30 mlm. Tarikh Platform Yuran Tarikh tutup Catatan : 24-28/08/2022; : ZOOM; : RM10 seorang; : 01/08/2022 (Isnin); : Sila kumpul senarai nama dan yuran mengikut distrik (Nama, jantina, bahasa, nombor telefon). Yuran boleh didepositkan ke dalam akaun gereja dan nyatakan pada resit bayaran "Kings" serta distrik anda (Cth.: H1D1). Senarai nama pendaftaran yang lengkap berserta resit bayaran harus dihantar ke WhatsApp Gereja Tuhan di Kuching (+6082-482258). 6 6
PENGUMUMAN 5. Persidangan Pembauran Berbahasa Inggeris di Malaysia Timur: Tarikh Masa Sesi 1 8:30-10:00 pg. Sesi 2 10:30 pg.-12:00 tgh. 24/09 (Sabtu) Sesi 3 4:30-6:00 ptg. Sesi 4 7:30-9:00 mlm. Sesi 5 8:30-10:00 pg. 25/09 (Hari Tuan) Perhimpunan Pemecahan Roti 10:00-10:30 pg. Sesi 6 10:30 pg.-12:00 tgh. Tempat: Dewan perhimpunan, Gereja di Sibu; Tarikh tutup: 08/08/2022 (Isnin) Yuran: Bilik untuk dua orang: RM220.00 seorang Menginap Bilik untuk tiga orang: RM215.00 seorang Dengan makanan: RM120.00 seorang Tidak menginap Tanpa makanan: RM30.00 seorang Kanak-kanak (4-12 tahun) RM10.00 seorang Catatan: 1. Makanan termasuk makan tengah hari dan makan malam pada 24/09 dan makan tengah hari pada 25/09. Pekudus yang menginap, boleh daftar masuk di hotel STARLINK pada 23/09 selepas jam 2:00 ptg. 2. Borang pendaftaran boleh didapatkan di pejabat. Yuran boleh didepositkan ke dalam akaun gereja dan nyatakan pada (Cth.: H1D1). Senarai nama pendaftaran yang lengkap berserta resit bayaran harus dihantar ke WhatsApp Gereja Tuhan di Kuching (+6082-482258). resit bayaran "EBC" serta distrik anda 6. Latihan bagi Para Penatua dan Dikbang yang Bertanggungjawab di Malaysia, Singapura, dan Brunei: Tarikh Masa 21/10 (Jumaat) Sesi 1 Sesi 2 3:00-4:30 ptg. 7:30-9:30 mlm. Sesi 3 8:30-10:00 pg. 22/10 (Sabtu) Sesi 4 10:30 pg.-12:00 tgh. Sesi 5 7:30-9:30 mlm. 23/10 (Hari Tuan) Perhimpunan Pemecahan Roti 9:30-10:30 pg. Sesi 6 10:30 pg.-12:00 tgh. Tempat: Dewan perhimpunan, Gereja di Sibu. Perhimpunan pemecahan roti dan latihan pada pagi hari Tuan akan diadakan di dewan perhimpunan baru Sarikei; Tarikh tutup: 08/08/2022 (Isnin) Yuran: Menginap Bilik untuk dua orang di Hotel STARLINK (termasuk makanan dan yuran pendaftaran) RM280.00 seorang Tidak menginap RM50.00 seorang Catatan: Borang pendaftaran boleh didapatkan di pejabat. Yuran boleh didepositkan ke dalam akaun gereja dan nyatakan pada resit bayaran "EROT" serta distrik anda (Cth.: H1D1). Senarai nama pendaftaran yang lengkap berserta resit bayaran harus dihantar ke WhatsApp Gereja Tuhan di Kuching (+6082- 482258). 7 7
PENGUMUMAN 7. Pelayanan Meronda Dewan Perhimpunan pada Waktu Pagi Hari Tuan: 24/07/2022 Dewan 3 31/07/2022 Dewan 4 8. Pelayanan Pembersihan: Perhimpunan fizikal gereja di dewan perhimpunan telah dipulihkan. Oleh itu, distrik-distrik tertentu bertanggungjawab membersihkan bilik perhimpunan yang digunakan masing-masing. 6 - 5 Blok A Tingkat 3: Tandas, koridor lif, dan laluan tepi dewan perhimpunan. 6 - 4 Blok A Tingkat 2: Tandas, koridor lif, dan laluan tepi dewan perhimpunan. 1 - 3, 3 - 1, 3 - 2 Blok A Tingkat 1: Tandas, koridor, tangga depan Blok A, serta tangga di antara Blok A dan Blok B. 1 - 1, 1 - 2 Blok B Tingkat Bawah: Tandas tingkat bawah, koridor, serta tangga menuju ke basement Blok A. 9. Jadual Pembersihan Kawasan Awam Dewan Perhimpunan: Tarikh Dewan Kawasan Spesifikasi 12 Blok A: 5 anak tangga, ruang legar lift, tempat parkir kereta. Sapu dan mop lantai, cuci tempat parkir kereta menggunakan air selepas sapu. 11 Blok C Tingkat bawah: Koridor, taman di bahagian depan dan belakang. Blok C tingkat 4. Sapu, mop lantai, lap bangku, mencantas bunga, memotong rumput, dan sebagainya. 17/07 (Hari Tuan) 10 9 Blok A: A200, tandas di sekeliling (termasuk setengah tingkat), kedua-dua bahagian koridor luar. Blok B Tingkat bawah dan 1: termasuk B200, dapur kecil, tandas, koridor. Sapu dan mop dewan perhimpunan serta koridor, susun kerusi, cuci tandas. Sapu dan mop lantai serta koridor, meja dan kerusi (bangku), sarang labah-labah. 8 Blok A Aras 1: Koridor, tangga depan, semua anak tangga ke blok B. Sapu, mop koridor, lap kerusi, dan cuci tandas. 7 Blok A Tingkat 3: Gelanggang badminton, koridor luar tingkat 3 serta tandas. Sapu dan mop koridor, cuci tandas dan tahi burung. Catatan: 1. Sila atur pekudus datang mengikut jadual serta agihkan tugas mengikut kawasan yang diperuntukkan. Untuk sebarang perubahan, sila hubungi dikbang Denis Hii. 10. Gereja di Bau dan Lundu telah memulihkan perhimpunan pemecahan roti secara fizikal. Para pekudus boleh pergi menyokong serta berbaur dengan pekudus tempatan di sana. Masa perhimpunan adalah seperti berikut: Gereja di Bau : 2:30-3:30 ptg.; Gereja di Lundu : 10:00 pg.-12:00 tgh. SABDA UNTUK PERCAYAWAN BARU - DISIPLIN ROH KUDUS (1) Bacaan Kitab: Roma 8:28; Mat. 10:29-31; Yer. 48:11; Kej. 47:7-10 Kita telah percaya kepada Tuan dan menerima hayat baru. Akan tetapi, banyak tabiat kita masih lagi tabiat lama sebelum kita percaya kepada Tuan. Banyak unsur dalam peribadi kita masih lagi unsur lama sebelum kita percaya kepada Tuan. Banyak juga sifat kita masih lagi sifat lama sebelum kita percaya kepada Tuan. Sifat, peribadi, dan tabiat yang asal ini menghalang hayat baru daripada diekspresikan. Inilah sebabnya orang tidak mudah menyentuh hayat baru dan tidak mudah menyentuh Tuan apabila mereka bertemu dengan kita. Sering kali, mereka hanya menyentuh diri kita yang asal. Kita mungkin seorang yang sangat bijak, tetapi kebijaksanaan kita masih kebijaksanaan yang asal. Kita mungkin seorang yang sangat mesra, namun kemesraan kita masih kemesraan yang asal. Kita mungkin bertemu dengan seorang yang sangat ramah lembut, tetapi keramahlembutannya masih keramahlembutan yang asal. Kita mungkin bertemu dengan seorang yang sangat cekap, tetapi kecekapannya masih kecekapan yang asal. Semua sifat asal ini menyebabkan orang lain tidak mudah menyentuh Tuan. Oleh yang demikian, selepas kita diselamatkan, Tuan bekerja dalam kita dari dua aspek. Dari satu aspek, Dia ingin mengopak tabiat, peribadi, dan sifat lama kita. Hanya dengan berbuat demikian, hayat Kristus dapat diekspresikan secara bebas daripada kita. Jika Tuan tidak berbuat demikian, hayat-Nya akan dihalang oleh hayat alamiah kita. Dari aspek yang lain, Roh Kudus ingin membina suatu sifat baru dan suatu peribadi baru dalam kita sedikit demi sedikit berserta dengan kehidupan baru dan tabiat baru. Tuan bukan sahaja ingin mengopak yang lama, tetapi juga ingin mengkonstitut kita dengan yang baru; bukan sahaja ada kerja pengopakan yang negatif, tetapi juga ada kerja pengkonstitutan yang positif. Inilah dua aspek kerja Tuan dalam kita selepas kita diselamatkan. 8 8
I. TUHAN YANG MELAKSANAKAN KERJA INI Selepas percaya kepada Tuan, banyak orang sedar bahawa diri mereka harus dikopakkan. Namun mereka terlalu bijak; mereka cuba menggunakan cara sendiri, iaitu cara buatan manusia, untuk mengopak sifat lama, peribadi lama, dan tabiat lama mereka. Akan tetapi, perkara pertama yang ingin dikopakkan Tuhan ialah cara "buatan manusia" kita ini. Dikbang dan dikkak, jika kita cuba menggunakan usaha manusia untuk mengopak sifat, peribadi, dan tabiat yang dibina dengan usaha manusia pada masa dahulu, ini bukan sahaja tidak memanfaatkan, malah merumitkan lagi keadaan. Oleh itu, dari awal lagi kita harus sedar bahawa segala yang kepunyaan masa lampau harus dikopakkan, namun kita tidak dapat mengopaknya dengan sendiri. Hal ini kerana mengopak melalui usaha manusia hanya akan menghasilkan hiasan luaran, dan ini akan menghalang pertumbuhan hayat rohani. Justeru, kita tidak perlu mengopak diri kita sendiri; kita harus membiarkan Tuhan mengopak kita. Kita harus jelas bahawa Tuhanlah yang hendak melakukan kerja ini dan Dia sendiri yang akan melakukan kerja ini. Kita tidak perlu memikirkan cara untuk menanggulangi diri kita sendiri. Tuhan menghendaki kita menyerahkan seluruh kerja itu ke dalam tangan-Nya. Kita harus jelas tentang pemikiran asas ini. Tuhan akan bekerja dalam kita jika Dia merahmati kita. Tuhan mengatur sekitaran yang memanfaatkan kita untuk mengopak manusia luaran kita. Tuhan tahu berapa banyak pengopakan yang kita perlukan. Dia juga tahu akan ketegaran kita dan ciri-ciri yang keras dalam kita. Kita mungkin terlalu cepat ataupun terlalu perlahan dalam hal tertentu, terlalu longgar ataupun terlalu tegas dalam hal tertentu. Hanya Tuhan yang mengetahui sifat dan peribadi kita; tidak ada orang lain yang mengetahuinya, bahkan kita sendiri pun tidak tahu. Tuhan sahajalah yang betul-betul mengenali kita, maka kita harus membiarkan Dia melakukan kerja ini. Untuk tujuan menjelaskan kerja pengopakan dan pengkonstitutan Tuhan dalam kita, kita akan menggunakan frasa "disiplin Roh Kudus" dari sekarang. Walaupun pengalaman kita diatur oleh Tuhan, tetapi Roh Kuduslah yang menerapkan pengaturan ini pada kita. Tuhan mengatur sekitaran luaran, tetapi Roh Kudus mentafsirkan pengaturan ini kepada sesuatu yang dalaman dan menerapkan pengaturan ini pada kita. Menukarkan kejadian luaran kepada pengalaman dalaman ini dipanggil sebagai disiplin Roh Kudus. Sebenarnya Tuhan mengatur sekitaran menerusi Roh Kudus; Dia tidak mengatur pengalaman kita secara langsung, sebaliknya mengatur pengalaman kita menerusi Roh Kudus. Kala zaman dari kenaikan Tuan ke syurga hingga kedatangan kedua-Nya ialah kala zaman Roh Kudus. Dalam kala zaman ini, segala kerja Tuhan dilaksanakan menerusi Roh Kudus. Roh Kudus mengatur segala-galanya dalam sekitaran dan juga memimpin anak-anak Tuhan dari dalaman mereka. Terdapat beberapa petikan dalam Kisah Para Dutus yang mengatakan bahawa Roh Kudus mendesak, Roh Kudus tidak mengizinkan, dan Roh Kudus melarang. Pengaturan Roh Kudus dalam sekitaran serta tindakan Roh Kudus untuk mendesak, tidak memberi izin, dan melarang, semua ini dipanggil sebagai "disiplin Roh Kudus". Disiplin Roh Kudus bererti Roh Kudus mendisiplinkan kita menerusi semua pengalaman ini. Disiplin ini bukan sahaja pada pimpinan kita, tetapi juga pada perwatakan kita. Disiplin ini bukan sekadar hal berkenaan jalan kita, tetapi juga berkenaan peribadi kita. Kita mempunyai hayat baru dalam kita; kita mempunyai Roh Tuhan huni dalam kita. Dia mengetahui keperluan kita, dan Dia mengetahui jenis pengalaman yang paling memanfaatkan kita. Disiplin Roh Kudus adalah pengaturan Tuhan menerusi Roh Kudus agar kita menemui sekitaran yang sesuai dengan keperluan kita demi menyempurnakan kerja pengopakan dan pengkonstitutan-Nya dalam kita. Oleh itu, disiplin Roh Kudus bertujuan mengopak perwatakan dan tabiat alamiah kita demi pengkonstitutan Roh Kudus dalam kita supaya kita menjadi matang dan manis. Sekitaran kita diatur oleh Tuhan. Malah rambut kita terhitung oleh-Nya. Tanpa keizinan Bapa kita, tidak ada seekor burung pipit pun akan jatuh ke bumi, apatah lagi sekitaran kita di bawah tangan jagaan-Nya? Kata-kata yang pedas, air muka yang muram, peristiwa yang malang, keinginan yang tidak tercapai, kesihatan yang merosot secara tiba- tiba, kehilangan orang kesayangan secara mengejut - semua hal ini diizinkan oleh Bapa. Sama ada kesejahteraan mahupun tamparan, kesihatan mahupun kesakitan, kegirangan mahupun penderitaan, segala hal yang menimpa kita itu diizinkan oleh Tuhan. Tuhan mengatur sekitaran agar peribadi dan perwatakan lama kita dikopakkan, seterusnya peribadi dan perwatakan baru dikonstitut semula dalam kita. Tuhan mengatur sekitaran yang kita perlukan supaya tanpa disedari, kita dikopakkan dan dikonstitut oleh Roh Kudus dalam sekitaran. Dengan ini, kita beroleh peribadi dan perwatakan yang menyerupai Tuhan. Hari demi hari peribadi dan perwatakan yang menyerupai Tuhan ini akan diekspresikan menerusi kita. Oleh itu, sebaik sahaja kita percaya kepada Tuan, kita harus jelas tentang beberapa perkara: Pertama, kita perlu dikopakkan, kemudian kita perlu dibina semula. Kedua, bukan kita sendiri yang melakukan kerja pengopakan dan pembinaan, tetapi Tuhanlah yang mengatur sekitaran untuk mengopak kita dan membina kita. II. BAGAIMANA TUHAN MENGATUR SEGALA-GALANYA Bagaimanakah Tuhan mengatur segala-galanya demi kita? Setiap daripada kita berbeza dari segi sifat, peribadi, kehidupan, dan tabiat. Justeru, pengopakan yang kita perlukan 9 9
adalah berbeza-beza. Sebanyak mana orang yang didisiplinkan oleh Tuhan, sebanyak itulah jenis disiplin yang diatur oleh Tuhan. Pengalaman setiap orang adalah berbeza. Hubungan antara suami dan isteri adalah yang paling erat, namun Tuhan akan mengatur sekitaran yang berbeza untuk mereka. Hubungan antara bapa dan anak lelaki, atau antara ibu dan anak perempuan juga amatlah rapat, namun Tuhan mengatur sekitaran yang berbeza untuk setiap daripada mereka. Apabila Tuhan mengatur sekitaran kita, Dia mengukur disiplin untuk kita mengikut keperluan masing-masing. Setiap pengaturan Tuhan mempunyai tujuan latihan. Roma 8:28 berkata, "Segala sesuatu bekerja bersama demi kebaikan mereka yang mengasihi Tuhan." Dalam bahasa Yunani "segala sesuatu" bermakna "segala-galanya". "Segala sesuatu" bukan bermakna seratus ribu perkara ataupun sejuta perkara. Kita tidak dapat menyatakan bilangannya. Semua perkara dan segala sesuatu diatur oleh Tuhan demi kebaikan kita. Oleh itu, tidak ada satu hal yang berlaku secara mendadak ke atas kita. Tidak ada pengalaman yang secara kebetulan. Segala sesuatu telah diatur oleh Tuhan. Dari sudut pandangan kita, pengalaman kita nampaknya agak merumitkan dan membingungkan; kita tidak dapat melihat makna intrinsik di sebaliknya, dan kita tidak faham apa yang sedang berlaku. Namun Sabda Tuhan mengatakan bahawa segala sesuatu bekerja bersama demi kebaikan kita. Kita tidak tahu perkara apa yang akan membawa kebaikan apa kepada kita. Kita juga tidak tahu berapa banyak perkara yang akan menimpa kita dan berapa banyak kebaikan yang akan kita peroleh. Akan tetapi, ada seperkara yang kita ketahui: Segala sesuatu bekerja bersama demi kebaikan kita. Tidak ada satu perkara pun yang bukan untuk manfaat kita. Kita harus melihat dengan jelas bahawa pengaturan Tuhan adalah untuk menghasilkan peribadi yang kudus dalam kita. Bukan kita sendiri yang mengerjahasilkan tingkah laku yang kudus, sebaliknya Tuhanlah yang membentuk peribadi kudus ini dalam kita menerusi sekitaran kita. Kita menggunakan satu ilustrasi untuk menerangkan maksud "segala sesuatu bekerja bersama demi kebaikan kita". Di Hangchow, terdapat banyak tukang tenun sutera. Dalam penenunan, banyak benang dan pelbagai warna digunakan. Jika seorang melihat kain sutera dari belakang, segala-galanya kelihatan berselirat. Orang yang bukan dalam bidang ini tidak akan tahu apakah corak pada sebelah kain sutera yang lain. Akan tetapi, jika dilihat dari muka hadapan kain sutera yang telah siap ditenun, dia akan nampak gambar yang cantik, bunga-bungaan, gunung-ganang atau sungai. Tiada apa yang jelas ketika kain sutera itu sedang ditenun; kamu hanya nampak benang warna merah dan hijau silang-menyilang. Demikian juga, pengalaman kita nampaknya membingungkan dari sudut pandangan kita. Kita tidak tahu apakah corak yang ingin ditenun Tuhan. Namun, setiap "benang" yang digunakan Tuhan untuk mendisiplinkan kita mempunyai kegunaannya yang tersendiri. Setiap jenis warna adalah untuk tujuan yang tersendiri, dan setiap corak telah diatur terlebih dahulu. Tuhan mengatur sekitaran kita dengan tujuan menghasilkan peribadi yang kudus dalam kita. Setiap hal yang kita hadapi mempunyai maksud yang tertentu. Kita mungkin tidak jelas pada hari ini, tetapi kita pasti akan jelas suatu hari nanti. Sesetengah hal mungkin tidak kelihatan baik pada ketika itu, tetapi apabila kita mengimbas kembali selepas suatu jangka masa, kita tentu akan mengetahui sebab dan tujuan Tuan mengatur sekitaran kita sebegitu. III. SIKAP KITA Apakah sikap kita yang sepatutnya apabila kita menghadapi hal-hal ini? Roma 8:28 berkata, "Segala sesuatu bekerja bersama demi kebaikan mereka yang mengasihi Tuhan." Dengan kata lain, apabila Tuhan bekerja, kita mungkin menerima kebaikan dan kita juga mungkin tidak menerima kebaikan. Ini berkait rapat dengan sikap kita. Sikap kita menentukan betapa cepatnya kita akan menerima kebaikan. Sekiranya sikap kita betul, kita akan menerima kebaikan dengan serta-merta. Sekiranya kita mengasihi Tuhan, maka segala yang daripada Tuhan akan bekerja demi kebaikan kita. Jika seseorang mendakwa bahawa dia tidak ada pilihannya sendiri dan tidak meminta apa-apa untuk dirinya, tetapi hanya mahu segala yang diberikan Tuhan kepadanya, maka dia harus mempunyai satu hasrat sahaja dalam hatinya - mengasihi Tuhan. Jika dia mengasihi Tuhan dalam hatinya, maka segala sesuatu di sekelilingnya akan bekerja bersama dalam kasih demi kebaikannya, tidak kira betapa rumitnya hal-hal itu. Jika sesuatu berlaku pada kita dan kita tidak mempunyai kasih terhadap Tuhan dalam kita, sebaliknya kita mencari sesuatu untuk diri kita, menginginkan sesuatu untuk diri kita, dan mempunyai minat lain selain daripada Tuhan, maka kebaikan yang ingin diberikan Tuhan kepada kita akan tertangguh. Justeru, kita berasa tidak puas hati, tidak patuh, merungut, dan mengeluh tentang banyak hal. Dikbang dan dikkak, sila ingat bahawa meskipun segala sesuatu bekerja bersama demi kebaikan kita, kita tidak akan menerima kebaikan itu dengan serta-merta jika hati kita tidak mengasihi Tuhan. Sesungguhnya banyak anak Tuhan menghadapi banyak masalah, tetapi mereka tidak menerima apa-apa kebaikan. Mereka mengalami banyak disiplin, dan Tuhan mengatur banyak perkara di sekeliling mereka, tetapi mereka tidak memperoleh hasil yang kaya. Satu-satunya sebab ialah mereka mempunyai matlamat lain selain daripada Tuhan. Hati mereka tidak lembut terhadap Tuhan. Mereka tidak merasakan kasih Tuhan, dan mereka juga tidak mengasihi Tuhan. Oleh sebab sikap mereka tidak betul, maka tidak ada apa-apa yang berkekalan dalam roh mereka sungguhpun mereka telah banyak menerima penanggulangan. 10 10
Semoga Tuhan merahmati kita agar kita belajar mengasihi-Nya dari hati sebaik sahaja kita percaya kepada Tuan. Kurang berpengetahuan adalah perkara kecil kerana cara untuk mengenali Tuhan bersandar pada kasih, bukannya pada pengetahuan. Jika seseorang mengasihi Tuhan, dia akan mengenali Tuhan meskipun dia kurang berpengetahuan. Sebaliknya, jika dia banyak berpengetahuan tetapi tidak mengasihi Tuhan dalam hatinya, maka semua pengetahuannya tidak akan membantu dia mengenali Tuhan. Terdapat satu ayat yang baik dalam sebuah kidung: "Ingin dapat Tuhan, /... / 'Kasih' - jalan singkat" (Kidung, #366). Jika seseorang benar-benar mengasihi Tuhan, maka apa-apa sahaja yang dihadapinya akan menjadi kebaikan kepadanya. Hati kita harus mengasihi Tuhan, dan kita juga harus belajar mengenali tangan-Nya dan patuh di bawah tangan-Nya. Jika kita tidak melihat tangan Tuhan, maka perhatian kita mudah teralih kepada manusia. Kita akan berasa bahawa orang lain yang bersalah atau menganiayai kita. Kita akan berasa bahawa abang, kakak, adik, ibu bapa dan kawan- kawan kita yang bersalah. Apabila kita menyalahkan semua orang, kita tidak memperoleh apa-apa kebaikan melainkan kekecewaan dan kehampaan. Apabila kita mengatakan bahawa dikbang dan dikkak dalam gereja semuanya bersalah, tidak ada apa yang betul, dan segala sesuatu adalah salah, maka kita tidak memperoleh apa-apa kebaikan melainkan kemarahan dan kritikan. Jika kita ingat akan sabda Tuan Yesus yang mengatakan bahawa "tanpa keizinan Bapamu, tidak ada seekor pun akan jatuh ke bumi" (Mat. 10:29), dan jika kita sedar bahawa semua perkara adalah daripada Tuhan, maka kita akan patuh di bawah tangan-Nya dan menerima kebaikan. Mazmur 39:9 berkata, "Aku membisu; tidak aku buka mulutku; / Kerana Engkaulah yang melakukannya." Inilah sikap seorang yang patuh kepada Tuhan. Oleh sebab Tuhan yang melakukannya dan Tuhan yang mengizinkan perkara ini menimpa saya demi kebaikan saya, maka saya patuh kepada-Nya dan tidak berkata apa-apa. Saya tidak akan berkata, "Mengapakah orang lain mempunyai pengalaman sebegitu, tetapi saya mempunyai pengalaman sebegini?" Oleh sebab hati saya mengasihi Tuhan dan mengenali tangan-Nya, maka saya membisu dan tidak membuka mulut. Dengan cara ini, kita akan melihat kerja pengopakan dan pengkonstitutan Tuhan dalam kita. Sesetengah orang mungkin bertanya, "Kalau begitu, haruskah kita juga menerima segala sesuatu daripada tangan Syaitan?" Berkenaan soalan ini, prinsip asasnya ialah kita akan menerima apa-apa sahaja yang diizinkan Tuhan. Berkenaan serangan daripada Syaitan pula, kita harus menentang. IV. PENGOPAKAN DAN PENGKONSTITUTAN Tuan menyebabkan banyak perkara berlaku pada kita setiap hari, dan jarang-jarang apa yang terjadi itu menurut kesukaan kita. Inilah sebabnya Bible mengarahkan kita, "Bergiranglah dalam Tuan selalu" (Flp. 4:4). Kita dapat bergirang selalu kerana kita bergirang dalam Tuan. Selain daripada Tuan, tidak ada apa-apa yang dapat menggirangkan kita selalu. Jika begitu, mengapakah Tuhan mengizinkan semua perkara yang buruk menimpa kita? Apakah tujuan-Nya melakukan semua ini? Tujuan-Nya ialah mengopak hayat alamiah kita. Kita akan jelas tentang perkara ini setelah membaca Yeremia 48:11. Yeremia 48:11 berkata, "Moab hidup senang sejak masa mudanya; / Dan dia tenang di atas keladaknya / Dan tidak dituang dari wadah ke wadah; / Serta tidak pernah dibawa ke dalam pembuangan. / Maka rasanya kekal padanya, / Dan baunya tidak berubah." Orang Moab ialah keturunan Lot (Kej. 19:36-37). Mereka mempunyai pertalian dengan Abraham tetapi bersifat daging. Moab hidup senang sejak masa mudanya dan tidak pernah mengalami kesengsaraan, cubaan, tamparan, kesusahan atau seksaan. Tidak ada apa-apa yang menyebabkan dia menangis, tidak ada apa-apa yang menyakitkan hatinya dan tidak ada apa-apa yang tidak menurut kehendaknya. Di mata manusia, dia begitu berberkat. Namun begitu, apakah yang dikatakan Tuhan tentang keadaan Moab? "Dia tenang di atas keladaknya/ Dan tidak dituang dari wadah ke wadah." Wain yang tenang di atas keladaknya bukanlah betul-betul jernih. Jika wain itu tidak dikacau, bahagian atas adalah jernih, tetapi keladaknya mendap di dasar. Apabila dikacau, keladak dan wain akan bercampur, maka wain menjadi keruh. Untuk mendapat wain yang betul-betul jernih, seseorang perlu menuang wain dari wadah ke wadah. Pada masa dahulu, oleh sebab belum ada alat penurasan, maka cara untuk membuang keladak ialah menuang wain dari satu wadah ke satu wadah yang lain. Pada asalnya wain dan keladak bercampur bersama. Sewaktu wain dituang dari satu wadah ke satu wadah yang lain, keladak ditinggalkan di dasar wadah. Kadangkala sedikit keladak keluar bersama dengan wain ke wadah yang lain, maka satu wadah lagi diperlukan untuk penuangan sekali lagi. Proses penuangan ini berterusan berulang kali sehingga semua keladak habis dibuang. Akan tetapi, Moab tidak pernah dituang dari satu wadah ke satu wadah yang lain. Dia seumpama wain yang tenang di atas keladaknya. "Keladak"nya sedikit pun belum dibuang. Inilah sebabnya dikatakan "rasanya kekal padanya, / Dan baunya tidak berubah". Rasa Moab tetap rasa Moab; bau Moab kekal bau Moab. Sebagaimana keadaannya pada asal, begitulah keadaannya hari ini. Namun Tuhan tidak mahu bau asal. Dia mahu mengubah bau itu. Sesetengah orang telah percaya kepada Tuan selama sepuluh tahun, namun rasa mereka selepas sepuluh tahun masih sama seperti rasa pada hari mereka percaya kepada Tuan. Mereka seperti Moab; rasa kekal sama dan bau tidak berubah. Ada orang yang bersifat cuai pada hari pertama mereka percaya kepada Tuan. Selepas dua puluh tahun mereka masih lagi bersifat cuai. Mereka bersikap acuh tak acuh pada hari pertama, dan mereka masih bersikap acuh tak acuh pada hari ini. Rasa mereka kekal sama, dan bau mereka tidak pernah berubah. Ini bukan yang dihendaki Tuhan. Tuhan hendak menyingkirkan tabiat, sifat, dan peribadi asal kita; Dia hendak menghapuskan setiap elemen yang tidak diingini dalam kita. Tuhan hendak menuang kita dari wadah ini ke wadah itu dan dari wadah itu ke wadah 11 11
yang lain. Selepas dituang beberapa kali, "keladak" kita akan disingkirkan, dan rasa asal kita juga akan hilang. Jalan yang ditempuh Moab ialah jalan yang lancar, tetapi akibatnya "rasanya kekal padanya, / Dan baunya tidak berubah". Mungkin jalan yang kita harungi hari ini tidak selancar jalan Moab, dan mungkin kita tidak "hidup senang sejak masa muda". Mungkin kita "mesti menempuh banyak kesengsaraan" seperti yang dikatakan Paulus (Kis. 14:22). Jika demikian, kita harus sedar bahawa Tuan sedang menyingkirkan keladak kita dan rasa asal kita. Tuan mahu menghapuskan rasa kita dan bau alamiah kita. Yang lama harus dikopakkan. Tuan hendak mencabut kita bersama dengan akar kita. Dia menuang kita dari wadah ini ke wadah itu, dan dari wadah itu ke wadah yang lain. Dia mengatur hal ini berlaku pada kita hari ini dan hal itu berlaku pada kita keesokan hari. Tuan mengalihkan kita dari satu sekitaran ke sekitaran yang lain, dan dari satu pengalaman ke pengalaman yang lain. Setiap kali Dia mengatur suatu sekitaran untuk mengopak kita, secara spontan kita akan kehilangan sedikit rasa asal kita dan bau asal kita. Sekali demi sekali rasa asal kita semakin hilang. Hari ini kita berbeza sedikit daripada kelmarin, dan hari esok kita berbeza sedikit lagi daripada hari ini. Demikianlah cara Tuan bekerja dalam kita; Dia mengopak kita sedikit pada hari ini dan sedikit pada keesokan hari sehingga semua keladak kita tersingkir, rasa kita lenyap, dan bau kita berubah. Tuhan bukan sahaja mengopak kita secara negatif tetapi juga mengkonstitut kita secara positif. Kita dapat melihat maksud pengkonstitutan daripada catatan riwayat hidup Yakub dalam buku Kejadian. Kehidupan Yakub bermula dari keadaan yang rendah. Semasa dia masih di dalam rahim ibunya, dia sudah bergelut dengan abangnya, malah bersaing untuk menjadi anak sulung dengan memegang tumit abangnya ketika dilahirkan. Dia licik lagi tamak, selalu menggunakan tipu muslihat untuk memperdaya orang, dan melakukan segala sesuatu demi kepentingannya sendiri. Dia menipu bapanya sendiri, abangnya sendiri dan bapa saudaranya sendiri. Namun pada akhirnya dia ditipu oleh bapa saudaranya dan anak-anak lelakinya. Dia berusaha sedaya upaya untuk menjadi makmur, tetapi pada akhirnya dia dalam kebuluran. Boleh dikatakan bahawa jalan yang diharungi Yakub adalah penuh derita. Sesetengah orang menjalani kehidupan dengan senang-lenang, tetapi kehidupan Yakub penuh kesengsaraan. Dalam pengalaman yang ditempuh Yakub, kita melihat bahawa Tuhan mengopaknya berkali-kali. Sekejap datangnya perkara ini, dan sekejap lagi datang pula perkara lain. Setiap pengalaman yang ditempuhnya adalah penderitaan bagi dia. Namun demikian, syukur kepada Tuhan kerana selepas mengalami begitu banyak kesusahan di tangan Tuhan, akhirnya dia menjadi seorang yang menyentuh kekudusan Tuhan. Kita melihat keadaan ini semasa dia berada di Mesir. Di situ, kita dapat melihat seorang yang lembut-halus, rendah diri, terang, dan terhormat. Dia begitu lembut- halus dan rendah diri sehinggakan dia memohon kurnia dan rahmat daripada anaknya. Namun dia begitu terang sehinggakan dia dapat memperkatakan nubuat yang tidak dapat diperkatakan oleh Abraham. Dia dapat memberi berkat yang tidak dapat diberi oleh Ishak. Dia begitu terhormat sehinggakan Firaun perlu menundukkan kepala untuk menerima berkat daripadanya. Ini menunjukkan bahawa menerusi kerja penghancuran Tuhan, Yakub yang rendah ini dapat menjadi seorang yang digunakan Tuhan. Yakub telah menjadi manusia kepunyaan Tuhan! Oleh sebab Yakub mengalami pengopakan bertahun-tahun, maka Tuhan dapat melakukan banyak kerja pengkonstitutan dalamnya. Oleh itu, menjelang kematian Yakub kita dapat melihat satu gambaran yang indah apabila dia bersandar pada kepala tongkatnya dan menyembah Tuhan. Walaupun dia sakit di atas katil, dia masih bersandar pada kepala tongkatnya dan menyembah Tuhan. Ini jelas menunjukkan bahawa dia masih ingat akan kehidupan musafirnya dan tidak kehilangan ciri kemusafirannya. Pada mulanya dia dengan susahnya bangun dari katil dan duduk, kemudian dia meletakkan kakinya di tepi katil lalu bernubuat. Selepas selesai bernubuat, dia mengangkat kakinya ke atas katil dan menghembuskan nafasnya yang terakhir lalu mati. Cara kematiannya amat indah! Sesungguhnya ini satu gambaran yang indah. Mari kita merenungkan riwayat hidup Yakub dengan teliti. Pada masa dia dilahirkan, mungkin tidak ada seorang pun yang mempunyai rasa yang lebih teruk daripadanya. Akan tetapi, pada masa dia meninggal dunia, rasa asalnya telah hilang sama sekali. Apa yang kita lihat ialah seorang yang dikonstitut sepenuhnya oleh Tuhan. Kita harus sedar bahawa segala hal yang terjadi pada kita adalah untuk mendidikbina kita. Tuhan mengopak kita menerusi pelbagai jenis kesusahan. Pengopakan ini mungkin menyakitkan. Namun, selepas kita menempuh kesusahan ini, sesuatu akan dikonstitutkan ke dalam kita. Dengan kata lain, apabila kesusahan menimpa, kita seolah-olah akan tumpas, tetapi kurnia Tuhan selalu membawa kita mengatasi kesusahan. Ketika kita mengatasi kesusahan, sesuatu dikonstitutkan ke dalam kita. Sewaktu kita mengatasi kesusahan kali demi kali, pengkonstitutan dalam kita turut bertambah hari demi hari. Dari satu segi, Tuhan meletakkan kita dalam keadaan yang susah dan mengopak kita menerusi kesusahan itu. lain, sesuatu ditambahkan ke dalam kita apabila kita bangkit daripada kesusahan. Dari segi yang Syukur kepada Tuhan kerana kita mempunyai disiplin Roh Kudus. Semoga Tuhan merahmati kita. Semoga Dia mengopak kita dan mengkonstitut kita menerusi disiplin Roh Kudus agar kita dapat mencapai kematangan. bersambung... 12 12